**stam închis**

*Vasile Andreica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

stam închis în podul minţii

de-ale lumii m-ascundeam

nimeni nu ştia ce am

de-mi strâng inima cu dinţii

naşterea-mi dispreţuiam

îmi certam în gând părinţii

că n-au fost în rând cu sfinţii

sensul vieţii-l renegam

nu-mi păsa de cin şi neam

nici nu cântăream arginţii

fără noimă-i cheltuiam

de-ai fi zis că-s văr cu prinţii

şi-mpotriva rugăminţii

muzelor nici nu cream

până-n ceasul sfânt când am

dat de ochii tăi,

cuminţii.